Σαλάτα με πλιγούρι
Είναι ένα είδος ταμπουλέ, που δροσίζει το στόμα ανάμεσα στα σαλτσάτα και τηγανητά πιάτα του τραπεζιού και βέβαια σερβίρεται και μόνη της ως ελαφρύ και υγιεινό γεύμα.
3/4 φλιτζ. τσαγιού πλιγούρι, μουλιασμένο για 30 λεπτά σε ένα μπολ με κρύο νερό, 2 ντομάτες, ξεφλουδισμένες, ξεσποριασμένες και κομμένες σε μικρά κομμάτια (ή 20 τοματίνια, κομμένα στα τέσσερα), 1 μεγάλο ξερό κρεμμύδι, ψιλοκομμένο, 2 κουτ. σούπας ψιλοκομμένος μαϊντανός, 1 κουτ. σούπας ψιλοκομμένος φρέσκος δυόσμος, 1/2 φλιτζ. τσαγιού ελαιόλαδο, χυμός από 2 μεγάλα λεμόνια, αλάτι, φρεσκοτριμμένο πιπέρι
Για την σαλάτα με πλιγούρι ξεκινάμε και στραγγίζουμε το πλιγούρι, το στύβουμε καλά με τα χέρια μας και το βάζουμε σε μεγάλο μπολ.Προσθέτουμε όλα τα υπόλοιπα υλικά, εκτός από το λάδι και τον χυμό λεμονιού, αλατοπιπερώνουμε και ανακατεύουμε καλά.Αδειάζουμε το μείγμα σε ψιλό σουρωτήρι και το αφήνουμε να στραγγίξει τα περιττά υγρά που θα βγάλουν τα λαχανικά, για 15 λεπτά.Μεταφέρουμε τη σαλάτα σε μπολ, ρίχνουμε το λάδι και τον χυμό, ανακατεύουμε και σερβίρουμε.
Μαϊντανός,Ντομάτα,Πλιγούρι